Zrušuje všeobecne záväzné nariadenie č. 10/2005. 
Zmenené všeobecne záväzným nariadením č. 7/2008. 
Úplné znenie: všeobecne záväzné nariadenie č. 1/2009. 

Všeobecne záväzné nariadenie
hlavného mesta Slovenskej republiky Bratislavy
č. 10/2007
z 13. decembra 2007
o dani z nehnuteľností

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a), f) a g) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a  § 8 ods. 2, § 12 ods. 2 a 3, § 16 ods. 2 a 3, § 17 ods. 2, 3, 4 a 6, § 20 ods. 3, § 21 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

§ 1
Základné ustanovenia

(1) Toto všeobecne záväzné nariadenie (ďalej len “nariadenie”) upravuje podmienky určovania a vyberania dane z nehnuteľností na území hlavného mesta Slovenskej republiky Bratislavy (ďalej len “hlavné mesto”).

(2) Daň z nehnuteľností (ďalej len “daň”) na území hlavného mesta zahŕňa

a)	daň z pozemkov,

b)	daň zo stavieb,

c)	daň z bytov a z nebytových priestorov v bytovom dome)  (ďalej len “daň z bytov”).

(3) Správcom dane je hlavné mesto.

(4) Zdaňovanie pozemkov, stavieb, bytov a nebytových priestorov v bytovom dome ustanovuje osobitný predpis,) ktorý upravuje daňovníka dane, predmet dane, základ dane, základné ročné sadzby dane, ktoré môže hlavné mesto znížiť alebo zvýšiť, oslobodiť od platenia dane, vznik a zánik daňovej povinnosti, povinnosť predkladania daňového priznania, vyrubenie dane a platenie dane.

Daň z pozemkov
§ 2
Základ dane

(1) Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2  uvedenej v osobitnom predpise.)

(2) Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku bez porastov určená vynásobením výmery pozemkov v m2 a hodnoty pozemku zistenej na 1 m2 podľa osobitných predpisov.)

(3) Základom dane z pozemkov pre pozemky druhu záhrady, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v osobitnom predpise.)

§ 3
Sadzba dane

(1) Správca dane určuje na území hlavného mesta ročnú sadzbu dane z pozemkov vo výške 0,3 % u pozemkov uvedených v § 2 ods. 1 a 2.

(2) Správca dane určuje na území hlavného mesta ročnú sadzbu dane z pozemkov uvedených v § 2 ods. 3 vo výške:

a)	0,9 % u pozemkov na území mestskej časti Rusovce, Jarovce, Čunovo, Vajnory, Devín, Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2,

b)	1 % u pozemkov na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa, ak nie je uvedené inak,

c)	1,2 % u pozemkov na území mestskej časti Staré Mesto.

(3) Daň z pozemkov sa vypočíta ako súčin základu dane podľa § 2 a ročnej sadzby dane z pozemkov podľa odsekov 1 a 2.)

Daň zo stavieb
§ 4
Základ dane

Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

§ 5
Sadzba dane

(1) Ročná sadzba dane zo stavieb na území mestskej časti Rusovce, Jarovce, Čunovo, Vajnory, Devín, Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2 je za každý aj začatý m2 zastavanej plochy určená vo výške:

a)	9 Sk za stavby na bývanie) a drobné stavby,) ktoré majú doplnkovú funkciu pre hlavnú stavbu,

b)	9 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c)	27 Sk za stavby rekreačných a záhradkárskych chát a domčekov na individuálnu rekreáciu,

d)	36 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,
e)	81 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f)	112 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g)	50 Sk za ostatné stavby neuvedené v písmenách a) až f).

(2) Ročná sadzba dane zo stavieb na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa je za každý aj začatý m2 zastavanej plochy, ak nie je uvedené inak, určená vo výške:

a)	10 Sk za stavby na bývanie7) a drobné stavby,8) ktoré majú doplnkovú funkciu pre hlavnú stavbu,

b)	10 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c)	30 Sk za stavby rekreačných a záhradkárskych chát a domčekov na individuálnu rekreáciu,

d)	40 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,

e)	90 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f)	161 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g)	55 Sk za ostatné stavby neuvedené v písmenách a) až f).

(3) Ročná sadzba dane zo stavieb na území mestskej časti Staré Mesto je za každý aj začatý m2 zastavanej plochy určená vo výške:

a)	12 Sk za stavby na bývanie7) a drobné stavby,8) ktoré majú doplnkovú funkciu pre hlavnú stavbu,

b)	12 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c)	36 Sk za stavby rekreačných a záhradkárskych chát a domčekov na individuálnu rekreáciu,

d)	48 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,

e)	108 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f)	250 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g)	66 Sk za ostatné stavby neuvedené v písmenách a) až f).

(4) Správca dane určuje pri viacpodlažných stavbách podľa odseku 1 písm. a) a b), odseku 2 písm. a) a b) a odseku 3 písm. a) a b) príplatok za podlažie v sume 5 Sk a podľa odseku 1 písm. c) až g), odseku 2 písm. c) až g) a odseku 3 písm. c) až g) príplatok za podlažie v sume 10 Sk za každé ďalšie podlažie okrem prvého nadzemného podlažia.)

(5) Daň zo stavieb sa vypočíta podľa osobitného predpisu) s použitím ustanovení § 4 a § 5.

Daň z bytov
§ 6
Základ dane

Základom dane z bytov je výmera podlahovej plochy bytu alebo nebytového priestoru v m2.

§ 7
Sadzba dane

(1) Ročná sadzba dane z bytov a nebytových priestorov na území mestskej časti Rusovce, Jarovce, Čunovo, Vajnory, Devín,  Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2 je určená vo výške:

a)	9 Sk za každý aj začatý m2 podlahovej plochy bytu,

b)	18 Sk za každý aj začatý m2 nebytového priestoru.

(2) Ročná sadzba dane z bytov a nebytových priestorov na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa, ak nie je uvedené inak, je určená vo výške:

a)	10 Sk za každý aj začatý m2 podlahovej plochy bytu,

b)	20 Sk za každý aj začatý m2 nebytového priestoru.

(3) Ročná sadzba dane z bytov a nebytových priestorov na území mestskej časti Staré Mesto je určená vo výške:

a)	12 Sk za každý aj začatý m2 podlahovej plochy bytu,

b)	24 Sk za každý aj začatý m2 nebytového priestoru.

(4) Daň z bytov sa vypočíta ako súčin základu dane podľa § 6 tohto nariadenia a ročnej sadzby dane podľa odsekov 1 až 3.) 

Spoločné ustanovenia pre daň z nehnuteľností
§ 8
Oslobodenie od dane a zníženie dane

(1) Správca dane ustanovuje, že od dane z pozemkov sú oslobodené:

a)	močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. stupňa,)

b)	pozemky verejne prístupných parkov a verejne prístupných športovísk, 

c) 	pozemky, na ktorých sú cintoríny, kolumbáriá, urnové háje a rozptylové lúky.)

(2) Správca dane ustanovuje zníženie dane z pozemkov o 50 % dane na pozemky, ktorých vlastníkmi sú občania starší ako 70 rokov, ak tieto pozemky slúžia výhradne na ich osobnú potrebu.

(3) Správca dane ustanovuje, že od dane zo stavieb sú oslobodené:

a)	okrem stavieb oslobodených podľa osobitného predpisu) stavby slúžiace základným školám, školským zariadeniam pri základných školách a predškolským zariadeniam,  

b)	stavby slúžiace detským domovom.

(4) Správca dane ustanovuje zníženie dane zo stavieb, bytov a nebytových priestorov:

a)	o 50 % dane, na stavby na bývanie a byty vo vlastníctve občanov starších ako 70 rokov alebo občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie,

b)	o 50 % dane, na garáže a nebytové priestory v bytových domoch slúžiace ako garáž vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

(5) Pri súbehu znížení dane sa uplatní zníženie dane výhodnejšie pre daňovníka.)

(6) Doklady preukazujúce dôvody pre poskytnutie daňového zníženia predloží daňovník správcovi dane najneskôr do 31. januára bežného zdaňovacieho obdobia.

§ 9
Vyrubovanie dane

Správca dane určuje, že daň nižšiu ako 100 Sk nebude vyrubovať ani vyberať.

§ 10
Platenie dane

(1) Ak ročná daň vyrubená fyzickej osobe nepresahuje 2 000 Sk a právnickej osobe 20 000 Sk, je splatná naraz v termíne do 15 dní odo dňa nadobudnutia právoplatnosti platobného výmeru.

(2) Ak ročná daň vyrubená fyzickej osobe presahuje 2 000 Sk a právnickej osobe 20 000 Sk, je splatná v štyroch splátkach. Prvá splátka je splatná v termíne do 15 dní odo dňa nadobudnutia právoplatnosti platobného výmeru, druhá splátka je splatná v termíne do 31. júla, tretia splátka je splatná v termíne do 30. septembra a štvrtá splátka je splatná v termíne do 30. novembra bežného zdaňovacieho obdobia. Ak platobný výmer nadobudne právoplatnosť po termíne druhej, tretej alebo štvrtej splátky, daň alebo jej príslušné splátky, ktorých termín splatnosti už uplynul, sú splatné v termíne podľa odseku 1. Platenie splátok na daň z nehnuteľností, ktorých termíny splatnosti ešte neuplynuli, zostáva zachované.

(3) Daňovník môže vyrubenú daň splatnú podľa odseku 2 zaplatiť naraz v termíne prvej splátky bežného zdaňovacieho obdobia.

§ 11
Záverečné ustanovenia

(1) Pre určenie daňových sadzieb sú určujúce hranice jednotlivých mestských častí vymedzené osobitným predpisom.)

(2) V konaní vo veciach dane z nehnuteľností sa postupuje podľa osobitných predpisov.)

§ 12
Zrušovacie ustanovenie

Zrušuje sa všeobecne záväzné nariadenie hlavného mesta Slovenskej republiky Bratislavy č. 10/2005 o dani z nehnuteľností.

§ 13
Účinnosť

Toto nariadenie nadobúda účinnosť 1. januára 2008.

Ing. Andrej  Ďurkovský
primátor